Naslchilik xoʻjaligi maqomini berish boʻyicha davlat xizmatlari koʻrsatishning maʼmuriy reglamentini tasdiqlash toʻgʻrisida
(resolution, 2024-07-12)

Oʻzbekiston Respublikasi Prezidentining “Davlat xizmatlari koʻrsatishni soddalashtirish, byurokratik toʻsiqlarni qisqartirish hamda davlat xizmatlari koʻrsatish milliy tizimini rivojlantirishning qoʻshimcha chora-tadbirlari toʻgʻrisida” 2022-yil 20-apreldagi PF-113-son Farmoni ijrosini taʼminlash, shuningdek, chorvachilik sohasida naslchilik ishi bilan shugʻullanuvchi subyektlarga naslchilik xoʻjaligi maqomini berish boʻyicha davlat xizmatlari koʻrsatish tizimini yanada takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2022-yil 20-apreldagi PF-113-son Farmoni bilan tasdiqlangan Davlat xizmatlarini koʻrsatish tizimini modernizatsiya qilish va jadal rivojlantirishning 2022 — 2026-yillarga moʻljallangan milliy strategiyasini 2022-2023-yillarda amalga oshirish boʻyicha “Yoʻl xaritasi”da naslchilik xoʻjaliklari maqomini berish boʻyicha davlat xizmatini koʻrsatishni biznes jarayonlarini modernizatsiyalash usullarini (BPR) qoʻllash orqali maqbullashtirish hamda ushbu xizmatni koʻrsatish uchun murojaatlarni Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali qabul qilishni yoʻlga qoʻyish nazarda tutilganligi maʼlumot uchun qabul qilinsin. 2. Quyidagilarni nazarda tutuvchi Naslchilik xoʻjaligi maqomini berish boʻyicha davlat xizmatlari koʻrsatishning maʼmuriy reglamenti 1-ilovaga muvofiq tasdiqlansin: naslchilik xoʻjaligi maqomini olish uchun murojaat qilish va murojaatga koʻra davlat xizmatlarini koʻrsatish tartibi; naslchilik xoʻjaligi maqomini berish va naslchilik xoʻjaligi maqomi berilganligi toʻgʻrisidagi guvohnomani rasmiylashtirish tartibi; naslchilik xoʻjaligi maqomini olgan subyektga qoʻyiladigan talablar. 3. Oʻzbekiston Respublikasi Qishloq xoʻjaligi vazirligi Raqamli texnologiyalar vazirligi va Adliya vazirligi bilan birgalikda: ikki oy muddatda YIDXP orqali naslchilik xoʻjaligi maqomini berish boʻyicha davlat xizmatlari koʻrsatishni joriy qilish boʻyicha texnik hujjatni ishlab chiqsin; uch oy muddatda naslchilik xoʻjaligi maqomini berish boʻyicha davlat xizmatlari koʻrsatishda ishtirok etuvchi tuzilmalar YIDXPga integratsiya qilinishini taʼminlasin; naslchilik xoʻjaligi maqomini berish boʻyicha davlat xizmatlarini koʻrsatganlik uchun toʻlov va yigʻimlarni toʻlov tizimlari hamda yagona billing tizimi orqali elektron shaklda toʻlash imkoniyatini yaratsin; naslchilik xoʻjaligi maqomini berish boʻyicha davlat xizmatlari koʻrsatishning har bir bosqichida jismoniy va yuridik shaxslarning murojaatlari koʻrib chiqilishini YIDXPda kuzatib borish choralarini koʻrsin. 4. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 5. Oʻzbekiston Respublikasi Qishloq xoʻjaligi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi qishloq xoʻjaligi vaziri A.B. Voitov zimmasiga yuklansin. 1. Mazkur Reglament jismoniy va yuridik shaxslarga (keyingi oʻrinlarda — talabgor) naslchilik xoʻjaligi maqomini berish boʻyicha davlat xizmatlari koʻrsatish (keyingi oʻrinlarda — davlat xizmatlari) tartibini belgilaydi. 2. Talabgorga naslchilik xoʻjaligi maqomini berish davlat xizmatlari markazlari (keyingi oʻrinlarda — Markaz) va Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali tushgan murojaatga asosan Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasi hududiy boshqarmalari (keyingi oʻrinlarda — vakolatli organ) tomonidan mazkur Reglamentga muvofiq amalga oshiriladi. 3. Ushbu Reglamentda quyidagi asosiy tushunchalardan foydalaniladi: bonitirovka — chorva hayvonlarining nasldorlik va mahsuldorlik sifatlarini baholash; genofond — muayyan zotga mansub organizmdagi irsiy omillar yoki genlar yigʻindisiga ega chorva hayvonlari guruhi; nasldor chorva hayvonlari — kelib chiqishi tegishli hujjatlar bilan tasdiqlangan, muayyan zotni takror koʻpaytirish uchun foydalaniladigan va belgilangan tartibda roʻyxatga olingan chorva hayvonlari; nasldor chorva hayvonlari va nasldor podalarni davlat roʻyxatiga olish — chorva hayvonlarining kelib chiqishini aniqlash va mahsuldorligini belgilash maqsadida muayyan turga mansub nasldor chorva hayvonlari hamda nasldor podalar haqidagi maʼlumotlarni (bunda chorva hayvonlarining mahsuldorlik va xoʻjalik uchun foydali belgilari urchitilayotgan shu turdagi chorva hayvonlari va podalarning koʻrsatkichlariga nisbatan yuqori boʻlishi lozim) hisobga olish; naslli mahsulotlar (materiallar) — nasldor chorva hayvonlarining urugʻi, embrioni va tuxumi; naslchilik — seleksiya maqsadida nasldor chorva hayvonlarini urchitish, naslli mahsulotlar (materiallar) yetishtirish va ulardan foydalanish; naslchilik ishlari — chorva hayvonlari sonini koʻpaytirish, mahsuldorligini oshirish va nasl sifatini yaxshilash maqsadida davlat va xoʻjaliklar tomonidan olib boriladigan tashkiliy zootexnik tadbirlar tizimi; naslchilik obyektlari — nasldor chorva hayvonlari (qoramollar, qoʻylar, echkilar, otlar, tuyalar, choʻchqalar, shuningdek, parrandalar, baliqlar, asalarilar, ipak qurti, quyonlar, yovvoyi hayvonlar) va ularning mahsulotlari (materiallari); naslchilik subyektlari — naslchilik ishi bilan shugʻullanuvchi ilmiy-tadqiqot va boshqa tashkilotlar, seleksiya markazlari, ippodromlar, immunogenetik nazorat laboratoriyalari, nazorat-sinov stansiyalari, embrionlarni koʻchirib oʻtkazish (transplantatsiya) markazlari va naslli mahsulotga ega boʻlgan boshqa jismoniy va yuridik shaxslar. 4. Naslchilik xoʻjaligi maqomi talabgorning murojaatida koʻrsatilgan muayyan toifaga mansub zotdagi chorva hayvonlari (yovvoyi va xonaki hayvonlar, shuningdek, parrandalar, baliqlar, moʻynali hayvonlar hamda asalarilar) turiga yoki faoliyat yoʻnalishiga qarab beriladi. 5. Quyidagi toifalar boʻyicha naslchilik xoʻjaligi maqomi beriladi: naslchilik xoʻjaligi sifatida kamida uch yil faoliyat yuritgan hamda maʼlum bir sof zotli va yuqori mahsuldorlik xususiyatiga ega boʻlgan nasldor chorva hayvonlari podasini urchitish, yangi liniya, oila va tiplar yaratish hamda naslli erkak va urgʻochi chorva hayvonlarini yetkazib berish bilan shugʻullanayotgan talabgorga — naslchilik zavodi maqomi; sof zotli nasldor chorva hayvonlarini urchitish yoʻnalishida kamida uch yil faoliyat yuritayotgan talabgorga — naslchilik xoʻjaligi maqomi; zamonaviy usullardan foydalangan holda muayyan hududning iqlim sharoitiga yaxshi moslashgan yangi chorva hayvonlari zotlari, xillari va guruhlarini yaratish, juftlash va urchitishning samarali tizimini ishlab chiqish va uni keng tatbiq etish, naslchilik zavodlari uchun seleksiya-naslchilik ishlarining istiqbolli rejasini ishlab chiqish yoʻnalishida faoliyat olib borayotgan talabgorga — seleksiya markazi maqomi; nasldor otlarni sinovdan oʻtkazish boʻyicha faoliyat olib borayotgan talabgorga — ippodrom maqomi; takomillashtirilayotgan nasldor chorva hayvonlarini genetik usulda baholash boʻyicha faoliyat olib borayotgan talabgorga — immunogenetik nazorat laboratoriyasi maqomi; naslchilik subyektlariga nasldor chorva hayvonlarining qiymati, mahsuldorligi va sifatini baholash, nazorat qilish va olingan maʼlumotlarni rasmiylashtirish boʻyicha xizmat koʻrsatadigan talabgorga — nazorat-sinov stansiyasi maqomi; naslni yaxshilovchi yuqori genetik mahsuldorlik xususiyatiga ega boʻlgan turli zotlardagi nasldor chorva hayvonlaridan olingan urugʻ bilan chorva hayvonlarini sunʼiy urugʻlantirish boʻyicha faoliyat olib borayotgan talabgorga — chorva hayvonlarini sunʼiy urugʻlantirish korxonasi maqomi; naslni yaxshilovchi yuqori genetik mahsuldorlik xususiyatiga ega boʻlgan turli zotlardagi nasldor ona chorva hayvonlarini saqlash va ulardan embrionlar tayyorlash boʻyicha faoliyat olib borayotgan talabgorga — embrionlarni koʻchirib oʻtkazish (transplantatsiya) markazi maqomi; nasldor chorva hayvonlarining muzlatilgan urugʻlari bankini tashkil etish va realizatsiya qilish boʻyicha faoliyat olib borayotgan talabgorga — chorva hayvonlari urugʻini ishlab chiqish va sotish korxonasi maqomi; muayyan zotga mansub organizmdagi irsiy omillar yoki genlar yigʻindisiga ega genofond (kam sonli) chorva hayvonlari guruhini shakllantirish, urchitish, koʻpaytirish, saqlash, asrash hamda yangi zot va tiplarni yaratish boʻyicha faoliyat olib borayotgan talabgorga — genofond xoʻjaligi maqomi. 6. Bir toifadagi naslchilik xoʻjaligini boshqa toifadagi naslchilik xoʻjaligiga oʻtkazish mazkur Reglamentda belgilangan tartibda amalga oshiriladi. 7. Davlat xizmatlari koʻrsatish mazkur Reglamentga 1-ilovada keltirilgan sxemaga asosan amalga oshiriladi. 8. Talabgor yoki uning vakili davlat xizmatlaridan foydalanish uchun Markazga oʻzi kelib murojaat qiladi yoxud davlat xizmatlaridan elektron tarzda foydalanish uchun YIDXPda roʻyxatdan oʻtadi. Soʻrovnoma ushbu Reglamentga 2-ilovada keltirilgan shakl boʻyicha elektron ravishda toʻldiradi. 9. Talabgor yoki uning vakili Markazga oʻzi kelib murojaat etganda, uning soʻrovnomasi Markaz xodimi tomonidan toʻldirilib, talabgor yoki uning vakili tomonidan tasdiqlanganidan soʻng real vaqt rejimida vakolatli organga elektron shaklda yuboriladi. 10. Talabgor yoki uning vakili YIDXP orqali murojaat etganda, soʻrovnoma avtomatik tarzda vakolatli organga elektron shaklda yuboriladi. Talabgor yoki uning vakili YIDXP orqali davlat xizmatlaridan foydalanganda, soʻrovnomani elektron raqamli imzo bilan tasdiqlash talab etilmaydi. 11. Soʻrovnomaga quyidagilar ilova qilinadi: naslchilik zavodi, naslchilik xoʻjaligi, genofond xoʻjaligi maqomini olishga talabgorlar uchun — soʻnggi uch yilda oʻtkazilgan naslli mahsulotlar (materiallar) bonitirovkasi natijalari boʻyicha maʼlumotnomalar nusxasi. Bunda naslchilik xoʻjaligi maqomiga ega boʻlgan xoʻjaliklardan sotib olingan yoki xorijiy davlatlardan olib kelingan nasldor chorva hayvonlari mazkur Reglamentga 4 — 18-ilovalarda belgilangan minimal talablarga muvofiq kelganda hamda talabgor tomonidan hayvonlarning nasldorligini tasdiqlovchi hujjatlar taqdim etilganda, naslli mahsulotlar (materiallar) bonitirovkasi natijalari boʻyicha maʼlumotnomalar nusxasini taqdim etish talab qilinmaydi; nasldor chorva hayvonlarining identifikatsiya qilinganligi toʻgʻrisidagi maʼlumot; tegishli chorva hayvonlari turlari boʻyicha naslchilik xoʻjaligi maqomini olish uchun mazkur Reglamentga 4 — 18-ilovalarda belgilangan minimal talablarga muvofiqligi boʻyicha talabgor tomonidan tasdiqlangan maʼlumotlar. Yangidan tashkil etilayotgan chorvachilik subyektlari tomonidan xorijiy davlatlardan yoki respublikadagi naslchilik xoʻjaliklaridan olib kelingan naslli chorva hayvonlariga qoʻyiladigan talablar mazkur Reglamentga 4 — 18-ilovalarda belgilangan minimal talablarga muvofiq boʻlganda ulardan uch yillik faoliyati toʻgʻrisidagi maʼlumot talab etilmaydi. 12. Quyidagi hujjatlar vakolatli organ tomonidan tegishli davlat organlari va tashkilotlaridan mustaqil ravishda yoki “Elektron hukumat” tizimi idoralararo integratsiyalashuv platformasi orqali soʻrab olinadi: talabgorning davlat roʻyxatidan oʻtkazilganligi toʻgʻrisidagi guvohnomasi nusxasi; yuridik shaxslar uchun — tashkilot shtatidagi oliy yoki oʻrta maxsus maʼlumotli zooinjeneriya mutaxassisining diplomi nusxasi. 13. Davlat xizmatlari koʻrsatilganligi uchun bazaviy hisoblash miqdorining ikki baravari miqdorida yigʻim undiriladi. Davlat xizmatlari koʻrsatish uchun YIDXP orqali murojaat etilganda, ushbu bandning birinchi xatboshisida koʻrsatilgan yigʻim summasining 90 foizi undiriladi. Davlat xizmatlari koʻrsatganlik uchun yigʻimlar toʻlanganligini tasdiqlash axborot-kommunikatsiya tizimlari orqali amalga oshiriladi. 14. Davlat xizmatlari koʻrsatganlik uchun undiriladigan yigʻimlar quyidagi tartibda taqsimlanadi: a) Markazga oʻzi kelib murojaat etganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 0,5 foizi — Yagona billing tizimi orqali davlat xizmatlarini koʻrsatganlik uchun Oʻzbekiston Respublikasi Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar — vakolatli organ hisobvaragʻiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 11,75 foizi (shundan 0,5 foizi — yagona billing tizimi orqali davlat xizmatlari koʻrsatilganda) — Oʻzbekiston Respublikasi Raqamli texnologiyalar vazirligi huzuridagi “Elektron hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar — vakolatli organning hisobvaragʻiga oʻtkaziladi. 15. Vakolatli organ talabgor tomonidan toʻldirilgan soʻrovnomadagi maʼlumotlarning toʻgʻriligini aniqlash uchun soʻrovnoma tushganidan soʻng 10 ish kuni ichida joyiga chiqqan holda quyidagilarni oʻrganadi: naslchilik zavodlarida yoki xoʻjaliklarida yetishtirilgan, shuningdek, xorijiy davlatlardan olib kelingan nasldor chorva hayvonlari bilan podani (gala) toʻldirib borilganligi; seleksiya-naslchilik ishlari boʻyicha rejalarning ishlab chiqilganligi; seleksiya-naslchilik ilmiy-tadqiqot ishlarining ilgʻor yutuqlari va usullaridan foydalanilganligi; seleksiya markazi, ippodrom, nazorat-sinov stansiyasi va immunogenetik nazorat laboratoriyalarining Texnik jihatdan tartibga solish sohasida nazorat inspeksiyasi tomonidan belgilangan tartibda texnik jihatdan malakaliligi maʼqullashdan oʻtganligi; naslli mahsulotlar (materiallar) ularning nasldorligini tasdiqlovchi hujjatlar bilan birga yuridik va jismoniy shaxslarga auksion yoki shartnoma asosida yetkazib berilganligi; har bir nasldor chorva hayvonlari identifikatsiya qilinganligi; naslli mahsulotlar (materiallar) bonitirovkasi oʻz vaqtida oʻtkazib borilganligi, ularning natijalarini tahlil qilish orqali podaning (galaning) mahsuldorligini oshirish boʻyicha zarur chora-tadbirlar amalga oshirilganligi; davlat nasldor chorva hayvonlari daftariga kiritish uchun taqdim etgan va kiritilgan nasldor chorva hayvonlarining mavjudligi; chorva hayvonlarini sunʼiy urugʻlantirish korxonasi uchun nasldor chorva hayvonlari mahsuldorligi va avlodlarining sifati boʻyicha baholanganligi; davlat tarmoq dasturlariga muvofiq seleksiya-naslchilik ishlari boʻyicha ish rejalari ishlab chiqilganligi va ularning amalga oshirilishi; naslli mahsulotlar (materiallar)ning kelib chiqishi, saqlanishi, baholanishi va nasl sifatini tasdiqlovchi zootexnik hujjatlar mavjudligi; nasldor chorva hayvonlarini asrash va parvarishlash uchun mustahkam ozuqa taʼminoti (yil davomida bir meʼyorda oziqlantirish) yaratilganligi; naslchilik xoʻjaligining muayyan toifasi boʻyicha tadbirlarni amalga oshirish uchun avtomatlashtirilgan texnologiyalar, zarur asbob-uskunalar va jihozlarning mavjudligi; naslchilik xoʻjaligi maqomini olishga talabgorning oʻz faoliyatida zootexnika, veterinariya va sanitariya talablariga rioya qilishi; seleksiya-naslchilik ishlari boʻyicha hisob-kitoblar va hujjatlar yuritilishi; seleksiya-naslchilik resurslarining yaxshilanishi, saqlanishi, takror koʻpaytirilishi va ulardan oqilona foydalanilishi taʼminlanganligi; chorva hayvonlari mahsuldorligi boʻyicha hisob-kitobni yuritish, tipi boʻyicha tasniflash, kelib chiqishini genetik ekspertiza qilish (immunogenetik nazorat laboratoriyasi boʻlmagan hududda chorva hayvonlarining genetik kelib chiqishini tahlil qilish) va ularning mahsuldorligi hamda avlodining sifati boʻyicha baholash talablarining bajarilishi; urugʻ olish uchun faqat takror koʻpaytiriladigan nasldor erkak chorva hayvonlaridan foydalanilishi, urugʻ va embrionlarning texnologik talabnomalarda va veterinariya-sanitariya qoidalari va normalari talablarida belgilangan shart-sharoitda tayyorlanishi, identifikatsiyalash va saqlanishi; naslli mahsulotlarning (materiallarning) sifati kafolatlanishi; naslchilik zavodi maqomi uchun naslning takomillashtirilishi, yaxshilanishi, chorva hayvonlari mahsuldorligini koʻpaytirish boʻyicha faoliyatning samaradorligi, maʼlum bir sof zotli chorva hayvonlarini urchitish va yaratish ishlarining sifat koʻrsatkichlari; naslchilik xoʻjaligi maqomi uchun chorva hayvonlarini kamida uch yil davomida nasldor sof zotli chorva hayvonlari bilan urchitishning samaradorligi va sifat koʻrsatkichlari; seleksiya markazi maqomi uchun maʼlum bir chorva hayvonlari zotini takomillashtirish maqsadida zamonaviy usullardan foydalanilayotganligi va ularning yangi chorva hayvonlari zotlarini yaratish hamda koʻpaytirishdagi samaradorligi; ippodrom maqomi uchun otlarning kelib chiqishi, zotga xosligi, eksteryeri (tashqi koʻrinishi), gavda tuzilishi va boshqa koʻrsatkichlari boʻyicha sinovlarni oʻtkazish boʻyicha yetarli sharoitlarning yaratilganligi; immunogenetik nazorat laboratoriyasi maqomi uchun nasldor chorva hayvonlarini genetik usulda baholash faoliyatini amalga oshirish boʻyicha sharoitlarning mavjudligi; nazorat-sinov stansiyasi maqomi uchun nasldor chorva hayvonlarining qiymatini oshirish, mahsuldorligi va sifat koʻrsatkichlarini baholash boʻyicha sharoitlar mavjudligi; chorva hayvonlarini sunʼiy urugʻlantirish korxonasi maqomi uchun yuqori genetik mahsuldorlik xususiyatiga ega boʻlgan turli zotga mansub erkak chorva hayvonlaridan olingan muzlatilgan urugʻlarning sifatli saqlanishi va sunʼiy urugʻlantirilishi uchun sharoitlarning yaratilganligi; embrionlarni koʻchirib oʻtkazish (transplantatsiya) markazi maqomi uchun yuqori mahsuldorlik xususiyatiga ega boʻlgan nasldor ona chorva hayvonlarining saqlanishi va embrionlar tayyorlanishi uchun sharoitlarni yaratilganligi hamda malakali mutaxassislar bilan taʼminlanganligi; chorva hayvonlari urugʻini ishlab chiqish va sotish korxonasi maqomi uchun naslni yaxshilovchi nasldor erkak chorva hayvonlarini saqlash uchun yetarli sharoitlar yaratilganligi va muzlatilgan urugʻlar bankining tashkil etilganligi hamda rayonlashtirilgan nasldor chorva hayvonlari zotlarining muzlatilgan urugʻlari sotilganligi; genofond xoʻjaligi maqomi uchun chorva hayvonlarining genofond (kam sonli) turlari va zotlari saqlanishi, maʼlum bir evolyutsion xususiyatni nasldan-naslga oʻtkazish qobiliyatiga ega boʻlgan chorva hayvonlarini urchitish, saqlash, yangi zot va tiplarini yaratish boʻyicha sharoitlarning yaratilganligi; tashkilot shtatida oliy yoki oʻrta maxsus maʼlumotga ega zooinjeneriya mutaxassislari va chorva hayvonlarini sunʼiy urugʻlantiradigan texnik xodimlarning mavjudligi. Talabgorning faoliyatini oʻrganish vaqtida vakolatli organ tomonidan tumanlar (shaharlar) veterinariya boʻlimlari orqali talabgorning epizootik barqarorligi, veterinariya-sanitariya qoidalari va normalari ham oʻrganiladi. Oʻrganish yakunlari boʻyicha vakolatli organ ushbu Reglamentga 3-ilovada keltirilgan shaklga muvofiq dalolatnoma tuzadi. 16. Soʻrovnomada haqiqiy boʻlmagan, soxta va notoʻgʻri maʼlumotlar mavjudligi aniqlanganda yoki hujjatlar toʻliq taqdim etilmaganda vakolatli organ talabgorga ushbu kamchiliklarni 10 ish kuni ichida bartaraf etish imkoniyatini beradi. Bunda davlat xizmatlari koʻrsatish muddati aniqlangan kamchiliklarni bartaraf etish vaqtida toʻxtatib turiladi. 17. Quyidagilar davlat xizmatlari koʻrsatishni rad etish uchun asos boʻladi: oʻrganish jarayonida talabgorning imkoniyatlari naslchilik xoʻjaligi maqomini berish boʻyicha mazkur Reglamentning 15-bandida koʻrsatilgan talab va shartlarga muvofiq boʻlmaganda; talabgor tomonidan ushbu Reglamentning 16-bandida koʻrsatilgan muddatda kamchiliklar bartaraf etilmaganda. Davlat xizmatlari koʻrsatishni boshqa asoslarga koʻra rad etish taqiqlanadi. 18. Vakolatli organ dalolatnoma rasmiylashtirilganidan soʻng 1 ish kuni ichida ushbu Reglamentga 19-ilovaga muvofiq naslchilik xoʻjaligi maqomi berilganligi toʻgʻrisidagi guvohnomani (QR-kod qoʻyilgan) rasmiylashtiradi va shu kunning oʻzida Markaz yoki YIDXP orqali talabgorga yuboradi. Naslchilik xoʻjaligi maqomi berilganligi toʻgʻrisidagi guvohnoma 5 yil muddatga beriladi. 19. Vakolatli organ mazkur Reglamentning 15-bandiga muvofiq oʻrganish natijalariga koʻra, naslchilik xoʻjaligi maqomini berishni rad etish sabablari koʻrsatilgan xabarnomani 5 ish kuni ichida talabgorga yuboradi. Naslchilik xoʻjaligi maqomini berishni rad etish toʻgʻrisidagi xabarnoma yuborilganidan soʻng talabgor 90 kun ichida kamchiliklarni bartaraf etib, qayta murojaat qilganda yigʻimlar undirilmaydi. Talabgor ushbu muddat ichida kamchiliklarni bartaraf etmasa, qilingan qayta murojaatni koʻrib chiqish uchun ushbu Reglamentning 13-bandida koʻrsatilgan miqdorda yigʻimlar undiriladi. 20. Talabgor davlat xizmatlaridan foydalanishning har qanday bosqichida undan bosh tortish huquqiga ega. Talabgor davlat xizmatlaridan foydalanishdan bosh tortganda, uning soʻrovnomasi koʻrilmasdan qoldiriladi. Bunda toʻlangan yigʻim summasi qaytarilmaydi. 21. Naslchilik xoʻjaligi maqomini olgan subyektlarga quyidagi talablar qoʻyiladi: harakatlarni bajarishda va (yoki) muayyan faoliyatni amalga oshirishda qonunchilik hujjatlarida belgilangan talab va shartlarga rioya etishi; naslchilik subyekti — yuridik shaxs boʻlganda va uning nomi yoki joylashgan joyi (pochta manzili) oʻzgarganda, yakka tartibdagi tadbirkor boʻlganda va uning davlat roʻyxatidan oʻtkazilganligi toʻgʻrisidagi guvohnomada koʻrsatilgan familiyasi, ismi, otasining ismi yoki faoliyat koʻrsatadigan joyi oʻzgarganda, qayta davlat roʻyxatidan oʻtganidan soʻng vakolatli organni xabardor qilishi; naslchilik xoʻjaligi maqomining tegishli toifasi boʻyicha meʼyor va qoidalarga rioya etishi. 22. Naslchilik xoʻjaligi maqomi berilganligi toʻgʻrisidagi guvohnomani olgan shaxs ushbu guvohnomani boshqa shaxsga foydalanish uchun berishi mumkin emas. 23. Naslchilik xoʻjaliklarida naslchilik ishining yuritilishi vakolat organ tomonidan belgilangan tartibda nazorat qilinadi. 24. Yuridik shaxs nomi, tashkiliy-huquqiy shakli yoki faoliyat koʻrsatadigan joyi (pochta manzili) oʻzgarganda, yakka tartibdagi tadbirkorning familiyasi, ismi, otasining ismi yoki yashash joyi oʻzgarganda qayta davlat roʻyxatidan oʻtkazilganidan soʻng bir oy muddatda naslchilik xoʻjaligi maqomi berilganligi toʻgʻrisidagi guvohnomani qayta rasmiylashtirish boʻyicha soʻrovnomani yuborishi shart. Bunda naslchilik xoʻjaligi maqomi berilganligi toʻgʻrisidagi guvohnoma qayta rasmiylashtirilganligi uchun yigʻim undirilmaydi. 25. Naslchilik xoʻjaligi maqomi berilganligi toʻgʻrisidagi guvohnomaning amal qilish muddati subyektning soʻrovnomasiga asosan uzaytirilishi mumkin. Bunda subyekt naslchilik xoʻjaligi maqomi berilganligi toʻgʻrisidagi guvohnomaning amal qilish muddati tugashidan bir oy oldin vakolatli organga soʻrovnoma yuborishi lozim. Guvohnoma muddatini uzaytirish mazkur Reglamentning 2-bobida belgilangan tartibda koʻrib chiqiladi. 26. Subyekt yoʻqotilgan yoki yaroqsiz holga kelgan naslchilik xoʻjaligi maqomi berilganligi toʻgʻrisidagi guvohnomaning dublikatini axborot tizimlari orqali cheklanmagan miqdorda olishi mumkin. Bunda guvohnomaning dublikati berilganligi uchun yigʻim undirilmaydi. 27. Naslchilik xoʻjaligi maqomi berilganligi toʻgʻrisidagi guvohnomaning amal qilishini toʻxtatib turish, bekor qilish va toʻxtatish “Maʼmuriy tartib-taomillar toʻgʻrisida”gi Oʻzbekiston Respublikasi Qonunining 58 — 60 va 70-moddalariga muvofiq amalga oshiriladi. 28. Vakolatli organ naslchilik xoʻjaligi maqomi berilganligi toʻgʻrisidagi guvohnomalar reyestrini yuritadi va uni rasmiy veb-saytiga joylashtiradi. Naslchilik xoʻjaligi maqomi berilganligi toʻgʻrisidagi guvohnomalar reyestri tanishish uchun ochiq hisoblanadi. 29. Vakolatli organ jismoniy va yuridik shaxslarga naslchilik xoʻjaligi maqomini berish boʻyicha amalga oshirilgan ishlar toʻgʻrisida Oʻzbekiston Respublikasi Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasiga choraklik hisobotlarni hisobot choragi yakuni boʻyicha keyingi oyning 15-kuniga qadar, yillik hisobotlarni hisobot yili yakuni boʻyicha keyingi yilning 25-yanvariga qadar taqdim etib boradi. 30. Vakolatli organ, Markaz va davlat xizmatlari koʻrsatishda ishtirok etuvchi boshqa tashkilotlar davlat xizmatlari koʻrsatish boʻyicha olingan maʼlumotlarning sir saqlanishini taʼminlaydi. 31. Oʻzbekiston Respublikasi Adliya vazirligi va uning hududiy boʻlinmalari mazkur Reglament talablari boʻyicha davlat organlari va boshqa tashkilotlarning faoliyati ustidan doimiy nazorat qiladi va monitoring yuritadi. 32. Talabgor naslchilik xoʻjaligi maqomi berish jarayonida davlat xizmatlari koʻrsatuvchi tashkilotlar va boshqa tashkilotlar xodimlarining xatti-harakatlari yuzasidan qonunchilik hujjatlarida belgilangan tartibda shikoyat qilishi mumkin. 33. Mazkur Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Jismoniy va yuridik shaxslar (keyingi oʻrinlarda — talabgor) 1. Naslchilik xoʻjaligi maqomini berish boʻyicha davlat xizmatlaridan foydalanish uchun davlat xizmatlari markaziga (keyingi oʻrinlarda — Markaz) oʻzi kelib, shuningdek, Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali soʻrovnoma bilan murojaat qiladi. 1. Xohishiga koʻra 2. Koʻrsatiladigan davlat xizmatlari uchun yigʻimni amalga oshiradi. 2. Murojaat qilganda 2-bosqich 1. Markaz 2. YIDXP Soʻrovnomani Qishloq xoʻjaligi vazirligi huzuridagi Veterinariya va chorvachilikni rivojlantirish qoʻmitasining hududiy boshqarmalariga (keyingi oʻrinlarda — vakolatli organ) yuboradi. Soʻrovnoma toʻldirilgandan soʻng avtomatik tarzda 3-bosqich Vakolatli organ 1. Soʻrovnomaga asosan talabgorga naslchilik xoʻjaligi maqomini berish masalasini joyiga chiqqan holda oʻrganadi. 2. Oʻrganish natijalariga koʻra talabgorga naslchilik xoʻjaligi maqomini berish yoki berishni rad etish yuzasidan qaror qabul qiladi hamda dalolatnoma bilan rasmiylashtiradi. 10 ish kuni mobaynida 4-bosqich Vakolatli organ 1. Naslchilik xoʻjaligi maqomi berilganligi toʻgʻrisidagi guvohnomani (QR-kod qoʻyilgan) rasmiylashtiradi va Markaz yoki YIDXP orqali talabgorga yuboradi. 2. Naslchilik xoʻjaligi maqomini berish rad etilganda, bu haqida talabgorni xabardor qiladi. 1 ish kuni mobaynida Koʻrsatkichlar Naslchilik zavodi Naslchilik xoʻjaligi Genofond xoʻjaligi Sigirlar soni, bosh 100 30 30 Sof zotli sigirlar ulushi, foiz 100 100 50 Umumiy podadagi elita-rekord va elita-klassga mansub ona qoramollar ulushi, foiz 90 80 Bir yilda bir sigir I klassning minimal koʻrsatkichlariga nisbatan ishlab chiqaradigan sut miqdori, yogʻi va oqsili (oʻrtacha poda boʻyicha), foiz 150 130 100 Bir oyda sut mahsuldorligi boʻyicha nazorat sogʻimini oʻtkazish davriyligi, marta 1 1 1 Zotlar boʻyicha sut mahsuldorligi, kg: qora-ola zotlar 5 000 4 000 qizil zotlar 4 100 3 500 qoʻngʻir zotlar 4 000 3 300 Bushuyev zoti 3 100 2 900 Simmental (flegfix) zoti 4 800 4 400 boshqa zotlar 6 000 4 500 Sunʼiy urugʻlantirilgan sigirlar va gʻunajinlar ulushi, foiz 100 100 shundan, naslni yaxshilovchi buqalar bilan sunʼiy urugʻlantirilgan sigir va gʻunajinlar ulushi, foiz 100 100 100 bosh sigirdan olingan buzoqlar soni, bosh 85 83 80 Tirik vazni boʻyicha I klassga mansub gʻunajinlar ulushi, foiz 100 100 80 100 bosh sigirdan olingan buzoqlardan tayyorlab sotilgan naslli qoramollar ulushi, foiz 20 20 shu jumladan, naslli buqalar, foiz 2 Nasl uchun sotilgan qoramollarda elita-rekord va elita-klassga mansub qoramollar ulushi, foiz: buqalar 100 100 gʻunajin va tanalar 80 70 I klassga mansub gʻunajin va tanalar 20 30 Laktatsiya davri yakuniga qadar 7 000 kg va undan koʻp sut bergan sigirlar ulushi, foiz 15 10 Nasldor buqa beruvchi sigirlar guruhi, foiz 60 40 100 Nasl uchun sotiladigan yosh qoramollar ulushi, foiz 100 100 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Sigirlar bosh soni, bosh 100 30 30 Sof zotli qoramollar ulushi, foiz: nasldor buqalar 100 100 100 sigirlar 100 70 50 IV avlod sigirlar 30 Umumiy podadagi elita-rekord va elita-klassga mansub qoramollar ulushi, foiz: nasldor buqalar 100 100 90 sigirlar 70 50 40 Yosh qoramollarning tirik vazni boʻyicha: elita-rekord va elita-klassga mansub yosh qoramollar ulushi, foiz erkak qoramollarda: 6 oylikda 60 50 40 15 oylikda 60 50 40 urgʻochi qoramollarda: 6 oylikda 65 50 40 15 oylikda 60 50 40 100 bosh sigirdan olingan buzoqlar soni, bosh 80 80 77 Tirik vazni boʻyicha I klassga mansub gʻunajinlar ulushi, foiz 90 80 50 100 bosh ona qoramoldan olingan buzoqlardan tayyorlab sotilgan nasldor yosh qoramollar ulushi, foiz 15 10 shu jumladan, buqachalar, foiz 5 2 Sotilgan nasldor yosh qoramollarda elita-rekord va elita-klassga mansub yosh qoramollar ulushi, foiz: buqachalar 100 95 50 gʻunajin va tanalar 55 50 30 Kelib chiqishi boʻyicha genetik ekspertiza oʻtkazilgan qoramollar ulushi, foiz: nasldor buqalar 100 100 100 buqa beruvchi sigirlar 100 100 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Ona qoʻylar (ona echkilar) va bir yoshdan katta toʻqlilar soni, bosh 1500 300 500 shundan, elita va I klass ulushi, foiz 80 70 70 Elita va I klassga mansub nasldor qoʻchqorlar (takalar) ulushi, foiz 100 100 100 100 bosh ona qoʻydan (echkidan) olingan qoʻzilar (uloqlar) soni, bosh 100 95 95 Onasidan ajratishgacha boʻlgan davrda yosh qoʻzilarni (uloqlarni) saqlash darajasi, foiz 95 95 95 Nasldor qoʻchqorlarning (takalarning) avlodlari sifati boʻyicha baholash, asosiy nasldor qoʻchqorlarga nisbatan ulushi, foiz 100 Ona qoʻylarni sunʼiy urugʻlantirish soni, bosh 100 100 Tirik vazni boʻyicha I klassga mansub qoʻylar (echkilar) ulushi, foiz Nasldor qoʻchqorlar (takalar) soni, bosh 125 115 115 Seleksiya oʻzagidagi ona qoʻylar (ona echkilar) soni, bosh 125 115 115 Seleksiya guruhi oʻzagidagi ona qoʻylar (ona echkilar) soni, bosh 115 110 110 100 bosh ona qoʻydan (echkidan) tayyorlab sotilgan nasldor yosh qoʻylar (echkilar) ulushi, foiz 15 15 shu jumladan, qoʻchqorchalar (takachalar) ulushi, foiz 10 5 shundan elita-klassga mansub qoʻchqorchalar (takachalar) ulushi, foiz 50 40 I klass va elita-klassga mansub toʻqlilar ulushi, foiz 50 40 Jun qirqimi (momiq tarami) boʻyicha I klassga nisbatan ulushi, foiz: nasldor qoʻchqorlar (takalar) 110 105 105 ona qoʻylar 105 100 100 Onasidan ajratish paytidagi tirik vazni boʻyichaI klassga mansub boʻlganlar ulushi, foiz: qoʻchqorchalar (takachalar) 110 100 100 toʻqlichalar (echkichalar) 105 100 100 Kelib chiqishi boʻyicha genetik ekspertiza oʻtkazilgan nasldor qoʻchqorlar (takalar) ulushi, foiz 100 100 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Echkilar soni, bosh 500 300 30 Sof zotli echkilar ulushi, foiz 100 100 50 Umumiy podadagi elita-rekord va elita-klassga mansub ona echkilar soni, bosh 450 240 Bir yilda bir echki I klassning minimal koʻrsatkichlariga nisbatan ishlab chiqaradigan sut miqdori, yogʻi va oqsili (oʻrtacha poda boʻyicha), foiz 150 130 100 Echkilarni sogʻish uskunasida sogʻish ulushi, foiz 100 100 Bir oyda sut mahsuldorligi boʻyicha nazorat sogʻimini oʻtkazish davriyligi, marta 1 1 1 Zotlar boʻyicha sut mahsuldorligi, kg: mahalliy sutdor echki 500 400 200 Zaanen zoti 1100 800 Toggenburg zoti 1000 700 Alp zoti 1100 800 boshqa zotlar 1000 800 Naslni yaxshilovchi zotli takalardan tabiiy yoki sunʼiy usulda urugʻlantirishda foydalanish darajasi, foiz 100 100 100 100 bosh ona echkidan uloqlar olish ulushi, foiz 120 110 85 shundan: mahalliy sutdor echki 110 100 85 Zaanen zoti 150 150 Toggenburg zoti 110 100 Alp zoti 110 110 boshqa zotlar 120 115 Tirik vazni boʻyicha I klassga mansub urgʻochi uloqlar ulushi, foiz 100 100 60 100 bosh ona echkidan olingan uloqlar soni, bosh 25 20 shundan nasldor takalar soni, bosh 10 10 Nasl uchun sotilgan echkilarda elita-rekord va elita-klassga mansub echkilar ulushi, foiz 100 100 shundan: takalar 80 70 I klass urgʻochi uloqlar 20 30 Laktatsiya davri yakuniga qadar 1 000 kg va undan koʻp sut bergan echkilar ulushi, foiz 20 15 Nasldor taka beruvchi ona echki guruhi, foiz 60 40 20 Koʻrsatkichlar Naslchilik zavodi Naslchilik xoʻjaligi Jami ona qoʻylar soni, bosh 2 500 300 shundan sof zotli qoʻylar ulushi, foiz 100 100 Umumiy podadagi ona qoʻylar va toʻqlilarning ulushi, foiz 60 62 shundan elita-klass va I klassga mansub ona qoʻylar va toʻqlilar ulushi, foiz 90 80 Umumiy podadagi naslli qoʻchqorlar ulushi, foiz 2 2 shundan elita-klassga mansub qoʻchqorlar ulushi, foiz 100 100 Avlodlarining sifati boʻyicha baholangan qoʻchqorlar ulushi, foiz 100 100 bosh ona qoʻydan olingan qoʻzilar soni, bosh 100 90 Olingan qoʻzilardan sotilgan naslli qoʻzilar ulushi, foiz 15 10 Sunʼiy qochirilgan ona qoʻylar ulushi, foiz 100 100 Qoʻchqorchalar soni, bosh 10 5 shundan elita-klassga mansub qoʻchqorchalar ulushi, foiz 100 100 Yirik va oʻrta oʻlchamdagi qorakoʻl terilarning chiqishi, foiz 95 95 Qorakoʻl terilarda ixtisoslashtirilgan ranglarning ulushi, foiz: qora 100 98 kulrang 35 30 sur 60 50 oq 50 45 binafsha 40 35 I navli qorakoʻl terilar ulushi, foiz: qora rang 86 84 shu jumladan, jaket guruhi 37 35 kulrang 85 82 sur 88 86 Kelib chiqishi boʻyicha genetik ekspertiza oʻtkazilgan qoʻylar ulushi, foiz 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Nasldor aygʻir va biyalar soni, bosh: shundan otxona-yaylovda saqlanganda: aygʻirlar 3 2 3 biyalar 50 30 30 madaniylashtirilgan uyurlarda saqlanganda: aygʻirlar 7 5 7 biyalar 100 80 100 uyurda saqlanganda: aygʻirlar 30 15 8 biyalar 300 200 120 Sof zotli otlar ulushi, foiz aygʻirlar 100 100 100 biyalar 100 100 100 Bonitirovka boʻyicha zotli otlar ulushi, foiz: elita-klassga mansub nasldor aygʻirlar 100 100 100 elita-klassga mansub nasldor biyalar 60 50 20 I klassga mansub otlar 40 40 50 Sotilgan toychalardan elita-klassga mansub naslli yosh toylar ulushi, foiz: salt miniluvchi va yoʻrtoqi zotlar 80 60 ogʻir yuk tortuvchi zotlar 70 55 Qorabayir zotlar 50 45 100 bosh biyadan olingan qulunlar soni, bosh: salt miniluvchi va yoʻrtoqi zotlar 60 60 60 ogʻir yuk tortuvchi zotlar 75 75 70 Qorabayir zotlar 75 75 70 Kelib chiqishi boʻyicha genetik ekspertiza oʻtkazilgan otlar ulushi, foiz: aygʻirlar 100 100 100 biyalar 100 100 100 aygʻirchalar 100 100 100 biyachalar 100 100 100 Koʻrsatkichlar Naslchilik zavodi Naslchilik xoʻjaligi Genofond xoʻjaligi Nasldor nartuyalar va moyalar soni, bosh: shundan ogʻilxona-yaylovda saqlanganda: nartuyalar 3 2 3 moyalar 50 30 30 madaniylashtirilgan uyurlarda saqlanganda: nartuyalar 7 5 7 moyalar 100 80 100 uyurda saqlanganda: nartuyalar 30 15 8 moyalar 300 200 120 Sof zotli tuyalar ulushi, foiz: nartuyalar 100 100 100 moyalar 100 100 100 Bonitirovka boʻyicha zotli tuyalar ulushi, foiz: elita-klassga mansub nasldor nartuyalar 100 100 100 elita-klassga mansub nasldor moyalar 60 50 20 I klassga mansub tuyalar 40 40 50 Sotilgan boʻtaloqlardan elita-klassga mansub nasldor yosh tuyalar ulushi, foiz: bir oʻrkachli 80 60 ikki oʻrkachli 70 55 100 bosh moyadan olingan boʻtaloqlar soni, bosh: bir oʻrkachli 75 75 70 ikki oʻrkachli 75 75 70 Kelib chiqishi boʻyicha genetik ekspertiza oʻtkazilgan tuyalar ulushi, foiz: nartuyalar 100 100 100 moyalar 100 100 100 nartuyachalar 100 100 100 moyachalar 100 100 100 Koʻrsatkichlar Naslchilik zavodlari Naslchilik xoʻjaliklari 1-zot guruhi 2-zot guruhi 1-zot guruhi 2-zot guruhi Asosiy ona choʻchqalar soni, bosh 200 200 50 50 shundan sof zotli choʻchqalar ulushi, foiz 100 100 100 100 Asosiy podadagi klasslarga mansub choʻchqalar ulushi, foiz: ona choʻchqalarda: elita-rekord va elita-klass 75 75 70 70 nasldor erkak choʻchqalarda: elita-rekord va elita-klass 100 100 85 85 barcha erkak choʻchqalarga nisbatan sof zotli choʻchqalar ulushi, foiz 100 100 100 100 Ona choʻchqalarni baholash: bir yilda bir bosh asosiy ona choʻchqadan bola olish soni, bosh 20 18 18 15 bosh pushtdorlar soni, bosh 11 9 10 9 21 kunlikda uyadagi choʻchqa bolalari vazni, kg 52 52 48 48 35 kunlikda uyadagi choʻchqa bolalari vazni, kg 85 80 75 70 60 kunlikda uyadagi choʻchqa bolalari vazni, kg 180 170 160 150 boʻrdoqilashda kunlik oʻsish, gramm 500 550 500 500 Asosiy podadagi choʻchqalarga nisbatan nazorat usulida boʻrdoqiga boqishni baholash, foiz: erkak choʻchqalar 100 100 ona choʻchqalar 50 50 Yosh choʻchqalarni parvarishlash usulida baholash, foiz: erkak choʻchqalar 100 100 100 100 urgʻochi choʻchqalar 100 100 40 40 Olingan choʻchqa bolalaridan nasl uchun sotilganlarining ulushi, foiz 20 20 25 20 Seleksiya ishida axborotlashtirish texnologiyasidan foydalanish + + + + Kelib chiqishi boʻyicha genetik ekspertiza oʻtkazilgan choʻchqalar ulushi, foiz: nasldor erkak choʻchqalar 100 100 erkak choʻchqalar 100 100 urgʻochi choʻchqalar 100 100 Koʻrsatkichlar Naslchilik zavodi Naslchilik xoʻjaligi Asosiy podadagi erkak hayvonlar soni, bosh: norka 1 000 300 nutriya 200 100 Asosiy podadagi elita-klassga (I va II klass) mansub hayvonlar ulushi, foiz: katta yoshdagi erkak hayvonlar 90 80 katta yoshdagi urgʻochi hayvonlar 85 75 yosh erkak hayvonlar 95 90 yosh urgʻochi hayvonlar 90 85 Yosh hayvonlarning tana uzunligi*, sm: erkak norka 48 46 urgʻochi norka 41 39 Yosh hayvonlarning tirik vazni**, kg: erkak norka 2,7 2,6 urgʻochi norka 1,4 1,3 erkak nutriya 4,4 4,4 urgʻochi nutriya 4,0 3,9 Bir bosh ona hayvondan olingan bola soni, bosh: norka 4,5 4,8 nutriya 6,0 6,5 Parvarishlash davrida saqlanishi, foiz: norka 97 97 nutriya 92 92 Olingan hayvon bolalaridan nasl uchun sotilganlarining ulushi, foiz 5 5 Nasl uchun sotilgan yosh hayvonlardan elita-klassga mansub hayvonlar ulushi, foiz 90 85 Koʻrsatkichlar Naslchilik zavodi Naslchilik xoʻjaligi Asosiy ona quyonlar soni, bosh 300 200 Asosiy podadagi sof zotli quyonlar ulushi, foiz: erkak quyon 100 100 urgʻochi quyon 100 100 Elita va I klassga mansub quyonlar ulushi, foiz erkak quyon 100 95 urgʻochi quyon 80 70 Yosh quyonlar soni, bosh 80 60 Asosiy ona quyondan 1-marta bola olish, bosh 6 6 Asosiy ona quyondan 3-marta bola olish, bosh 18 18 3 oylik yosh quyonlarning tirik vazni*, kg: oq velikan 2,4 2,4 kul rang velikan, sovet shinshillasi, qora-qoʻngʻir 2,3 2,3 kumushsimon, vena havo rangi, sovet marderi 2,0 2,0 kaliforniya, oq 2,3 2,3 oq momiq va angor 1,9 1,9 4 oylik yosh quyonlarning tirik vazni*, kg: oq velikan 3,0 3,0 kul rang velikan, sovet shinshillasi, qora-qoʻngʻir 2,9 2,9 kumushsimon, vena havo rangi, sovet marderi 2,6 2,6 kaliforniya, oq 2,8 2,8 oq momiq va angor 2,4 2,4 Olingan quyonlardan nasl uchun sotilgan quyonlar ulushi, foiz 25 25 Sotilgan yosh quyonchalardan elita va I klassga mansub quyonchalar ulushi, foiz 100 90 Quyonlarning parvarishlash davrida saqlanishi, foiz 75 75 Koʻrsatkichlar Karp Sazan Forel Oʻtxoʻr baliqlar Naslchilik zavodi Jami ota-ona baliqlar soni, bosh 600 200 600 600 shundan: sof zotli ota-ona baliqlar ulushi, foiz 100 100 100 100 elita-rekord va elita-klassga mansub baliqlar ulushi, foiz 70 60 80 60 I klassga mansub baliqlar ulushi, foiz 30 40 20 40 Erkak baliqlar soni, bosh 300 100 400 300 shundan: sof zotli ota-ona baliqlar ulushi, foiz 100 100 100 100 elita-rekord va elita-klassga mansub baliqlar ulushi, foiz 70 60 80 60 I klassga mansub baliqlar ulushi, foiz 30 40 20 40 Urchitish mavsumida qatnashgan har bir ota baliqdan tayyorlab sotilgan naslli mahsulot (chavoq, uvuldiriq), ming doza 200 25 2,5 250 Sotilgan naslli ota-ona baliqlar soni, bosh 30 20 100 30 I klassga mansub baliqlar zichligi, foiz 100 100 100 100 I klassga mansub baliqlar mahsuldorligi, foiz 100 100 100 100 Naslchilik xoʻjaligi Jami ota-ona baliqlar soni, bosh 600 200 400 600 shundan: sof zotli ota-ona baliqlar ulushi, foiz 80 80 90 80 elita-rekord va elita-klassga mansub baliqlar ulushi, foiz 60 50 70 50 I klassga mansub baliqlar ulushi, foiz 40 50 30 50 Erkak baliqlar soni, bosh 300 100 200 300 shundan: sof zotli ota-ona baliqlar ulushi, foiz 80 80 90 80 elita-rekord va elita-klassga mansub baliqlar ulushi, foiz 60 50 70 50 I klassga mansub baliqlar ulushi, foiz 40 50 30 50 Urchitish mavsumida qatnashgan har bir ota baliqdan tayyorlab sotilgan naslli mahsulot (chavoq, uvuldiriq), ming doza 160 20 2,0 200 Sotilgan naslli ota-ona baliqlar soni, bosh I klassga mansub baliqlar zichligi, foiz 80 80 80 80 I klassga mansub baliqlar mahsuldorligi, foiz 80 80 80 80 Naslchilik zavodlari Koʻrsatkichlar Jumladan, yoʻnalishlar boʻyicha kurka oʻrdak gʻoz sesarka tuyaqush bedana tuxum goʻsht-tuxum goʻsht Tuxum beruvchilar soni, ming bosh 30 30 20 5 15 10 5 0,05 5 Umumiy galaga nisbatan nasl guruhi, foiz: elita-rekord va elita-klass 60 60 60 60 60 60 60 60 60 Tovuqning bir yilda beradigan tuxumi soni, dona 285 220 170 120 180 40 110 40 220 Gala aylanishi 1,1 1,2 1,4 Jami ishlab chiqarilgan tuxumga nisbatan nasl uchun foydalanilgan tuxum ulushi, foiz 35 40 60 70 75 80 40 60 40 Yosh joʻjalarning chiqishi, foiz 75 75 65 60 70 60 65 75 70 Yosh joʻjalarning saqlanishi, foiz 95 95 95 90 93 93 94 90 93 Katta tovuqlarning saqlanishi, foiz 96 96 96 95 95 94 95 95 95 Tizimdagi seleksiya uyalari soni, dona 60 60 60 60 60 60 60 60 60 Tizim ichida chatishtirish orqali bir uyadagi ona tovuqlardan ajratib olingan yosh joʻjalar ulushi, foiz 12 15 15 15 10 10 15 15 15 I va II klassdagi naslchilik xoʻjaliklari Koʻrsatkichlar Jumladan, yoʻnalishlar boʻyicha kurka oʻrdak gʻoz sesarka tuyaqush bedana tuxum tuxum-goʻsht goʻsht Tuxum beruvchilar soni, ming bosh 20 20 15 5 15 10 3 0,03 4 Umumiy galaga nisbatan nasl guruhi, foiz I klass (avlod-ajdodlari) 70 70 70 70 70 70 70 70 70 II klass (ota-ona) 100 100 100 100 100 100 100 100 100 Tovuqning bir yilda beradigan tuxumi soni, dona 270 185 165 110 170 35 100 40 200 Gala aylanishi 1,1 1,2 1,4 Jami ishlab chiqarilgan tuxumga nisbatan nasl uchun foydalanilgan tuxum ulushi, foiz 50 50 60 60 70 80 40 60 30 Yosh joʻjalarning chiqishi, foiz 75 75 65 60 70 60 60 75 70 Yosh joʻjalarning saqlanishi, foiz 90 90 90 90 92 92 94 95 92 Katta tovuqlarning saqlanishi, foiz 95 95 95 95 94 94 95 95 94 Koʻrsatkichlar Naslchilik zavodi Naslchilik xoʻjaligi Asalari oilalari soni, dona 1 600 200 shu jumladan, sof zotli asalari oilalari soni, dona 1 600 200 Yuqori klass bilan baholangan oilalar soni, foiz 60 40 Naslli mahsulot sotish (yil boshidagi oilaga nisbatan sotilgan asalari paketi), foiz 50 50 Ona asalari oilasi, dona 10 10 Bir oiladan jami asal ishlab chiqarish, kg 20 20 Qishga chidamliligi (qishdagi asalari chiqimi), foiz 10 10 Koʻrsatkichlar Oʻlchov birligi Eng kam talab Oilalar pitomnigida Zotlar soni dona 4 — 6 Barcha zotlar boʻyicha boqiladigan oilalar dona 250 — 300 Barcha zotlar boʻyicha tayyorlanayotgan dastlabki tuxum quymalari dona 3 000 Inkubatorga qoʻyiladigan tuxum quymalari dona 2 000 Tanlash jadalligi foiz 50 — 60 Tuxumning jonlanishi foiz 95 — 98 Pillaning oʻrtacha vazni gramm 1,8 — 2,0 Superelita bosqichida Super elita pillalarini tayyorlash uchun inkubatorga qoʻyilgan tuxumlar miqdori quti 10 — 15 Super elita qurtlaridan olingan yalpi hosil kilogramm 650 — 700 Bir quti super elita qurtidan olingan pilla kilogramm 60 — 70 Super elita pillalarini tanlash jadalligi foiz 60 — 70 Super elita tuxumlarini tayyorlash quti 280 — 300 Bir kg pilladan tuxum chiqishi gramm 45 — 60 Tuxumlarning jonlanishi foiz 95 — 98 Pillaning oʻrtacha vazni gramm 1,8 — 2,0 Elita bosqichida Elita tuxumlarini tayyorlash uchun boqiladigan qurtlar hajmi quti 280 — 300 Yetishtirilgan elita pillalari hajmi metr kub 16 — 20 Bir quti tut ipak qurtidan olingan pilla kilogramm 65 — 70 Elita pillalarini tanlash jadalligi foiz 60 — 70 Elita tuxumlarni tayyorlash hajmi quti 3 000 Elita tuxumlarning jonlanishi foiz 95 — 98 Pillaning oʻrtacha vazni gramm 1,8 — 2,0 1. Vazirlar Mahkamasining “Naslchilik xoʻjaliklari maqomini berish tartibi toʻgʻrisidagi nizomni tasdiqlash haqida” 2020-yil 19-fevraldagi 100-son qarori. 2. Vazirlar Mahkamasining “Aholi va tadbirkorlik subyektlarining davlat xizmatlaridan foydalanish imkoniyatlari kengaytirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 27-dekabrdagi 774-son qaroriga 1-ilovaning 64-bandi. 3. Vazirlar Mahkamasining “Oʻzbekiston Respublikasi Investitsiyalar va tashqi savdo vazirligi huzuridagi Oʻzbekiston texnik jihatdan tartibga solish agentligi toʻgʻrisidagi va Oʻzbekiston texnik jihatdan tartibga solish agentligining Texnik jihatdan tartibga solish, standartlashtirish, sertifikatlashtirish va metrologiya sohasida davlat nazorati departamenti toʻgʻrisidagi nizomlarni tasdiqlash haqida” 2022-yil 11-martdagi 114-son qaroriga 3-ilovaning 30-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 791-bandi.